<classify> SHIRIKA la Reli Tanzania TRC limetakiwa kuhakikisha linaagiza vichwa vya treni na mabehewa kabla ili mara ujenzi wa reli ya kisasa ukikamilika, ianze kufanya kazi badala ya kusubiri miundombinu hiyo kuingia nchini.Akizungumza katika mahojiano na gazeti hili, Mwenyekiti wa Kamati ya Kudumu ya Bunge ya Miundombinu, Selemani Kakoso alisema wanaitaka TRC, chini ya Wizara ya Ujenzi, Uchukuzi na Mawasiliano kuhakikisha vifaa hivyo vinanunuliwa mapema kabla reli kumalizika.Kakoso, ambaye ni Mbunge wa Mpanda Vijijini, alisema baada ya kamati kupita kwenye reli na kushuhudia ujenzi, imeridhishwa na inaona unaenda vizuri kwani kipande cha Dar es Salaam hadi Morogoro ujenzi wake umefikia asilimia 30.Kamati ilitembelea katika maeneo mbalimbali na kuona ujenzi ambapo kipande cha Dodoma-Morogoro ni asilimia tatu na anaamini kwamba utaendelea vizuri katika kuhakikisha kwamba ujenzi unakamilika, alisema Kakoso.Amesema ujenzi wa reli hiyo ni muhimu katika maendeleo ya uchumi, kwani pamoja na kujengwa nchini pia utaunganisha na nchi jirani ambazo zitatumia kusafirisha mizigo na abiria hadi bandari ya Dar es Salaam.Alisema ikikamilika, bandari ya Dar es Salaam itakuwa ikipokea mizigo kutoka DCR, Burundi na Rwanda itapitia katika reli hiyo kutokana na kuunganisha nchi zao, kitendo kitakachochangia kuongeza mapato ya Dar es Salaam.Pia aliitaka TRC kuhakikisha inaanza kuandaa rasilimali watu kwa ajili ya uendeshaji wa reli hiyo. Kamati hiyo imemwagiza pia Mkurugenzi wa Reli kuhakikisha wanaongeza mabehewa pamoja vichwa ili kuboresha huduma zake wakati ujenzi wa reli ya kisasa unaendelea.  <topic>: kitaifa 